
"...s nem vész magja a nemes gabonának..."  

Hagyományos értékekre alapuló tudás-és közösségfejlesztés az Élő Forrásból


Szakmai beszámoló

Témanap
A témanap időtartama: 1 nap ( 2019.01.08.)

A témanap helyszíne: Vackor Óvoda, Egységes Óvoda- Bölcsőde (Devecser), 8460 Devecser, Szabadság tér 1-3.

A témanap célcsoportja: 21 fő, a Vackor Óvodába járó gyermekek

A témanap célja: 

Az óvodások számára, játékos formában tegyük vonzóvá, érdekessé a magyar népdalt, népzenét, táncot, folklórt, általában a magyar kultúrát. 
Megszerezhető kompetenciák: 

Az óvodások nyugodt, élménygazdag, harmonikus fejlődésének elősegítése a magasabb rendű érzelmek kibontakoztatásával, hátrányok csökkentésével az életkori és egyéni sajátosságok és az eltérő fejlődési ütem figyelembevételével. Sokoldalú képességfejlesztés segítségével a gyermeki személyiség egészére irányuló fejlődés biztosítása, harmonikus, esztétikus, összerendezett mozgásfejlődésének elősegítése. A gyermek kíváncsiságának, utánzási kedvének motiválása az értelmi képességek, érzékelés, észlelés, emlékezet, figyelem, képzelet, gondolkodás és a kreativitás fejlesztése érdekében. 

A témanappal komplex élményeket biztosítottunk a gyerekek számára és reméljük, hogy ezek segítségével erős érzelmi kötődés alakult majd ki a gyerekek és a magyar kultúra között. 
Nagyon jól sikerült a lovas kocsi program.  Sok érdekes témát tudtunk a gyerekeknek elmondani, amit érdeklődve hallgattak. Több szempontból is hasznos volt az előadás - az első és legfontosabb, hogy amiket elmondtunk információkat ott helyben meg is tudtuk nézni a lovakon. A másik, amit a ló közelségében meg tudtak tanulni a tisztelet. Lovak esetében minden ménesben kirajzolódik a konzekvencia a rangsorban alul lévőkkel, és a tisztelet a feljebb lévőkkel szemben. Csak így lehetséges egy jól működő összhang kialakítása a ménesben. A kocsizás, a lóval való együttlét pontosan ezt követeli meg mindkét oldalról. Nekünk kell a ló részére egy tudatos tisztelet adnunk, és emellett egyben konzekvensnek is lennünk.

A foglalkozás alatt a gyerekek gyorsan érzékelték, hogy a ló nagy, erős állat, mely sem egy hisztis hangocskától, de egy lovaglópálca csapkodásától sem fog behódolni. Egy 30 kilós kisember meglehetősen nehezen tudja rákényszeríteni az akaratát az 500 kilós lóra, ezért a gyermekeknek más utat kell találniuk, hogy a lóval közöljék szándékukat. Közben gyorsan megtanulták, hogy egyre jobban rá vannak utalva ennek a nagy állatnak az együttműködő készségére. Meg kellett tanulniuk tisztelni nagyságát és erejét ahhoz, hogy meg tudják ismerni a lovat magát. 
Visszaérkezve az óvodába közös mesehallgatás után játszottunk, majd megtanultunk egy lovas kiszámolót a „Kipp-kopp kalapács…” címűt és közösen énekeltünk is az „Esik az eső…” című dalocskát. Befejezésként összefoglaltuk a napot. Megbeszéltük a nap történéseit és kiderült, hogy ez a komplexen összeállított nap mennyire hatással volt a gyerekekre és milyen jól

érezték magukat.

